La Biblioteca Infantil es converteix en un autèntic casal faller
2025-07-24

Els usuaris de la Biblioteca Infantil de Burjassot tindran l’oportunitat de viure les Falles d’una manera molt especial, ja que, ells mateixos, seran els encarregats de convertir-la en un vertader casal faller, ambientat amb tot detall per a les festes falleres.

Les dues vesprades dedicades a les falles d’enguany seran la del divendres 11 de març i la del dilluns 14 de març. El primer dia, l’11 de març a partir de les 18 hores, tindrà lloc el taller de petards i ambientació fallera en el qual crearan tots els elements necessaris per a submergir-se en la festa valenciana.

Una vegada decorada, i ficats ja de ple en l’ambient faller, el dilluns 14 de març, també a les 18 hores, els xiquets tindran l’oportunitat de ser pirotècnics per un dia, ja que seran part important i protagonista de la globotà que, situada en la Plaça de la Casa de Cultura, omplirà de so aquest espai municipal.